2014 இங்கிலாந்து துடுப்பாட்ட அணியின் இலங்கை சுற்றுப்பயணம்  2014 நவம்பர் 21 தொடக்கம் டிசம்பர் 16 வரை இடம்பெற்றது. இச்சுற்றுப் பயணத்தின் போது ஏழு ஒருநாள் போட்டிகளில் அது இலங்கைத் துடுப்பாட்ட அணிக்கு எதிராக விளையாடியது. இதுவே இலங்கை அணி தனது நாட்டில் விளையாடிய முதலாவது ஏழு-ஆட்டங்களைக் கொண்ட ஒருநாள் போட்டித் தொடராகும். இலங்கை அணி இத்தொடரை 5-2 என்ற கணக்கில் வென்றது. இலங்கை ஆட்டக்காரர் மகேல ஜயவர்தன இலங்கையில் விளையாடிய கடைசி பன்னாட்டு ஆட்டமும், குமார் சங்கக்கார இலங்கையில் விளையாடிய கடைசி ஒருநாள் போட்டியும் இதுவாகும். இவர்கள் இருவரும் 2015 உலகக்கிண்ணப் போட்டிகளை அடுத்து இளைப்பாறுகின்றனர். இங்கிலாந்து துடுப்பாட்ட அணி இரண்டு ஒருநாள் துடுப்பாட்டப் பயிற்சிப் போட்டியிலும் பங்குபற்றியது.